си като субекти, които са собственост и/или се намират под контрола на държавата, и/или политиката им е под надзора или в съответствие с указанията на държавата, представляват съществена част от икономиката.
 (60)
 Поради липсата на съдействие от страна на КНР Комисията разполага с ограничена информация относно структурата на собствеността на дружествата, работещи в сектора на сулфаниловата киселина в КНР. Изглежда, че и трите китайски дружества, посочени от заявителя като големи производители, са частна собственост. Комисията обаче установи, че при един от тримата производители, Cangzhou Lingang Yueguo Chemical Co., Ltd., производствената единица на предприятието се намира в Зоната за икономическо и технологично развитие на Цанджоу Линган (Cangzhou Lingang Economic and Technological Development Zone) — национален химически парк, който е под прякото влияние на ККП, както е видно и от следното съобщение в медиите: „Сутринта на 17 юли партийният клон към центъра за обслужване на проекти на Зоната за [икономическо и технологично] развитие на Линган проведе партийно събрание за отбелязване на 99-ата годишнина от създаването на партията, както и общото партийно събрание за първото шестмесечие на 2020 г. Li Guoqing, член на партийния работен комитет към Зоната за развитие и заместник-председател на управителния комитет и секретар на партийния комитет на подчинените структури, присъства на заседанието и произнесе реч.“ (30). За друго от посочените дружества, Zhejiang Wulong Chemical Industrial Stock Co., Ltd., Комисията установи въз основа на докладите на Китайската федерация за промишленост и търговия, че предприятието има тесни връзки с ККП, тъй като „то от много години се смята за авангардна низова партийна организация на градско и областно равнище. В това дружество с близо 1000 служители притокът на хора създаде трудности в дейността по партийно строителство. Поради това партийният клон на дружеството положи усилен труд, за да проучи нови начини за партийно строителство в рамките на дружеството и да разшири тази дейност, като се обхване всеки отдел в дружеството. [...] Song Yunchang заяви, че много служители на дружеството обръщат внимание само на производствените дейности и нямат добри познания за дейностите по партийно строителство. Така че служителите, и по-специално партийните членове, могат да подобрят познанията в областта на идеологията. [...] Всяко тримесечие партийният клон свиква браншови комитет, който да направи преглед на дейността по партийно строителство и да анализира положението на партийните членове. Song Yunchang заяви, че партийният клон на дружеството обмисля също така прилагането на системни иновации.“ (31).
 (61)
 Според заявителя един друг от тримата големи китайски производители на сулфанилова киселина, Hebei Honggang Chemical Industry Co., Ltd, изнася сулфанилова киселина чрез поне две държавни търговски дружества (Northeast Pharmaceutical Group Import and Export Trade Co., Ltd. и China Jiangsu International Economic and Technical Cooperation Group Co., Ltd). Освен това според заявителя и тримата най-големи търговци на сулфанилова киселина (32) са притежавани от държавата и през първите седем месеца на 2019 г. са изнесли над 4 000 тона сулфанилова киселина, което представлява 64 % от целия износ от КНР през този период.
 (62)
 Що се отнася до доставчиците на материали за влагане за производството на продукта, предмет на прегледа, както бе посочено от заявителя